Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 707/11/2202	Galanta, 14.3.2012
EEČ : 2-17-58-2012

U Z N E S E N I E

Trestná vec:	obvinená XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v presne nezistenom čase dňa 09. 05. 2011 v XXXXX, si prostredníctvom zástupcu spoločnosti XXXXX, so sídlom XXXXX, XXXXX 7, IČO: XXXXX, požiadala o poskytnutie spotrebiteľského úveru, pričom svoj príjem dokladovala vyplnením tzv. „Klientskej karty, kde uviedla ako svojho zamestnávateľa spoločnosť XXXXX a príjem vo výške 705,24 Eur, ktorý dokladovala predložením sfalšovanej pracovnej zmluvy a troch výplatných pások od spoločnosti XXXXX., ktoré si sama zabezpečila od neznámej osoby a následne, po schválení jej žiadosti o poskytnutie úveru, toho istého dňa uzatvorila Zmluvu o spotrebiteľskom úvere číslo XXXXX, na základe čoho prevzala finančnú hotovosť vo výške 500,- Eur, ktorú sa zaviazala vrátiť spolu s príslušným poplatkom vo výške 190,- Eur a to v 13-tich pravidelných mesačných splátkach, kde prvé tri splátky boli v sume po 2,50 Eur a ďalšími splátkami v sume po 68,25 Eur v zmysle tejto zmluvy, avšak poskytnutý úver riadne nespláca a u vyššie uvedeného zamestnávateľa nikdy nepracovala, čím spoločnosť XXXXXXXXXX uviedla do omylu v otázke splnenia podmienok na poskytnutie úveru alebo na splácanie úveru a svojim konaním jej spôsobila škodu vo výške 574,- Eur.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obvinenej v skúšobnej dobe nasledujúce obmedzenie: 
	Podľa § 216 ods. 3 Trestného poriadku obvinenému XXXXX ukladám, aby spoločnosti XXXXX., IČO: XXXXX, XXXXX XXXXX XXXXX uhradila  škodu vo výške 457,80 Eur podľa uzavretej dohody o náhrade škody zo dňa 24.1.2012 v priebehu skúšobnej doby
Odôvodnenie:
	Uznesením vyšetrovateľa Okresného riaditeľstva Policajného zboru v XXXXX, Odboru kriminálnej polície vedeným pod sp. zn.: ORP - 662/OEK-GA-2011 zo dňa 27.09.2011 bolo začaté trestné stíhanie a následne uznesením vyšetrovateľa Okresného riaditeľstva Policajného zboru v XXXXX Odboru kriminálnej polície vedeným pod sp. zn.: ORP - 662/OEK-GA-2011 zo dňa 25. 10.2011 vznesené obvinenie XXXXX na tom skutkovom základe, ako je to uvedené  vo výrokovej časti tohto uznesenia.

Po preskúmaní spisového materiálu som dospel k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Trestného poriadku, podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlási, že spáchal skutok, za ktorý je stíhaný, škodu v plnom rozsahu uhradil alebo  s poškodením o jej náhrade uzavrel dohodu resp. urobil iné opatrenie smerujúce k náhrade škody a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	V predmetnej veci sa obvinená k spáchaniu skutku v plnom rozsahu priznala a výslovne súhlasila s tým, aby prokurátor trestné stíhanie proti nej podmienečne zastavil. Skutkový stav bol ďalej ustálený výsluchom svedka poškodeného, zmluvou o úvere, žiadosťou o poskytnutie úveru ako aj ďalšími listinnými dôkazmi.

Obvinená s poškodenou spoločnosťou XXXXX., IČO: XXXXX, XXXXX XXXXX XXXXX uzavrela dňa 24.1.2012 dohodu o náhrade škody, ktorá dohoda je vedená na Okresnom súde XXXXX pod č. XXXXX 

	Obvinená XXXXX je stíhaná pre úverového podvodu podľa § 222 ods. 1 Trestného zákona, za ktorý možno uložiť trest odňatia slobody od jedného roka až na päť rokov. 

	Obvinená nemá záznam v Registri trestov GP SR, nemá záznam v evidencii priestupkov, z miesta bydliska nie je bližšie hodnotená.  	

	Súčasne som podľa § 216 ods. 2 Trestného poriadku stanovil obvinenej skúšobnú dobu v trvaní 1 (jedného) roka, počas plynutia ktorej jej neukladám žiadne osobitné obmedzenia. Skúšobná doba začne plynúť od právoplatnosti tohto uznesenia.

	Pokiaľ obvinená v priebehu skúšobnej doby povedie riadny život, prokurátor rozhodne, že sa osvedčila. Inak rozhodne, a to aj počas skúšobnej doby, že sa v trestnom stíhaní pokračuje.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor